b'\n_START_ARTICLE_\nBiblioteksentralen\n_START_PARAGRAPH_\nBiblioteksentralen AL er en norsk bedrift som leverer produkter og tjenester til bibliotek i Norge._NEWLINE_Biblioteksentralen leverer b\xc3\xb8ker, katalogdata, innbindingstjenester, bibliotekmateriell, inventar og innredning, bibliografiske produkter og hjelpemidler og andre hjelpemidler og tjenester. Gjennom samarbeidspartnere i Bibliotekenes Hus, Bibliotekenes IT-senter og BS Eurobib er bedriften en totalleverand\xc3\xb8r i norske bibliotek. Biblioteksentralen ble opprettet 1952, da den overtok virksomheten til Folkeboksamlingenes Ekspedisjon som ble etablert i 1902. Den eies av kommunene, fylkeskommunene, Kommunenes sentralforbund og Norsk Bibliotekforening. Bedriften holder til p\xc3\xa5 Alna i Oslo.'